1ก.ค.ใช้ราคาประเมิน ขึ้นทั่วประเทศ21.3%
โต้งหารือนายกฯ ก่อนประกาศราคาประเมินที่ดินใหม่ 1 ก.ค.นี้ ขึ้นเฉลี่ย 21.31%
28 มิ.ย. 2555

โต้งหารือนายกฯ ก่อนประกาศราคาประเมินที่ดินใหม่ 1 ก.ค.นี้ ขึ้นเฉลี่ย 21.31%
นายนริศ ชัยสูตร อธิบดีกรมธนารักษ์ เปิดเผยว่า ในวันที่ 1 ก.ค.นี้ จะประกาศใช้ราคาประเมินที่ดินและสิ่งปลูกสร้างใหม่ทั่วประเทศ 
แหล่งข่าวจากกระทรวงการคลัง เปิดเผยว่า นายกิตติรัตน์ ณ ระนอง รองนายกรัฐมนตรีและ รมว.คลัง ได้นำเรื่องราคาประเมินที่ดินใหม่ปรึกษากับ น.ส.ยิ่งลักษณ์ ชินวัตร นายกรัฐมนตรี และได้รับไฟเขียวให้ใช้ราคาประเมินที่ดินใหม่ได้
ทั้งนี้ กรมธนารักษ์ไปประเมินราคาที่ดินทั่วประเทศ 29.3 ล้านแปลง คิดเป็นเนื้อที่ประมาณ 321 ล้านไร่ พบว่า ราคาที่ดินเฉลี่ยทั่วประเทศปรับตัวสูงขึ้น 21.34% จากรอบบัญชีปี 2551-2554 โดยที่ดินต่างจังหวัดเพิ่มขึ้นเฉลี่ย 21.40% ส่วนกรุงเทพมหานคร (กทม.) เพิ่มขึ้นเฉลี่ย 17.13% 
สำหรับบริเวณพื้นที่ที่มีราคาประเมินที่ดินสูงสุดของประเทศ 5 อันดับ คือ ย่านสีลม ช่วงแยกศาลาแดงถึงแยกนราธิวาสราชนครินทร์ ตารางวาละ 8.5 แสนบาท เพิ่มขึ้น 31% จากตารางวาละ 6.5 แสนบาท รองลงมาเป็นถนนราชดำริ แยกราชประสงค์ถึงคลองแสนแสบ ถนนพระราม 1 แยกปทุมวันถึงแยกราชประสงค์ ถนนเพลินจิต ตลอดสาย ตารางวาละ 8 แสนบาท